Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
1 ก.พ. 2560

SET พักตัวสร้างฐานในกรอบแคบบริเวณ 1,580 จุด… “ซื้อ” TMB
ดัชนี SET อยู่ที่ 1,579.98 จุด +2.67 จุด +0.17% ปริมาณซื้อขาย 25,770 ลบ.
แนวรับ : 1,575 / 1,567   แนวต้าน :  1,590 / 1,600
สรุปทิศทางและแนวโน้มตลาด
SET แกว่งตัวในกรอบแคบต่อเนื่อง ลุ้นยืนเหนือ 1,580 จุด: เรามองว่า ถ้า SET สามารถยืนเหนือ 1,580 จุดได้ ก็จะยังไม่สูญเสีย momentum และมีโอกาสปรับตัวขึ้นกลับไปเหนือ 1,600 จุด และแนะนำ “Trading” กลุ่มหุ้นที่มี momentum แข็งแรงต่อเนื่อง และมีเรื่องราวที่ดี เช่น AOT GLOBAL TMB WHA โดยมี Trailing stop ถัดไปที่เส้นค่าเฉลี่ย 1,567 จุด อย่างไรก็ดี ในช่วงสั้น คาด SET จะแกว่งตัวในกรอบแคบต่อเนื่อง จากการที่ 1) นักลงทุนรอผลประชุมธนาคารกลางสหรัฐฯ (Fed) คืนนี้ เราคาด Fed จะคงอัตราดอกเบี้ยที่ 0.75% ต่อไป 2) รายงานตัวเลขเศรษฐกิจสำคัญของสหรัฐฯคืนวันศุกร์ ทั้งตัวเลขการจ้างงาน และดัชนี ISM (จะเป็นแนวทางว่า Fed จะขึ้นดอกเบี้ยได้  3 ครั้ง ในปี 2017 ตามที่ได้บ่งชี้ไว้หรือไม่)
“ซื้อ” TMB…กำไรผ่านจุดต่ำสุดไปแล้ว: แนะนำ “ซื้อ” TMB เป้าหมายพื้นฐาน 2.56 บาท ด้วยปัจจัยสนับสนุนจาก 1) ผลการดำเนินงาน 4Q16 ที่ 2.1 พันล้านบาท +16% q-q เป็นการยืนยันมุมมองว่ากำไร 3Q16 จะเป็นจุดต่ำสุด และจะค่อยๆ ฟื้นตัวขึ้นต่อในปีนี้ 2) Balance sheet แข็งแรงขึ้นจาก NPL Ratio ที่ลดลงเหลือ 2.53% และด้วย Coverage Ratio สูงที่ 142% ทำให้คาดว่าจะไม่มีการตั้งสำรองมากขึ้นในปีนี้ 3) แม้สินเชื่อจะขยายตัวต่ำเพียง 2.2% ในปีที่ผ่านมา แต่คาดว่าจะเร่งตัวขึ้นในปีนี้ที่ 8-9% และ credit cost จะปรับตัวลดลง 4) คาดการณ์กำไรปี 2017 จะขยายตัว +10% ซึ่งเป็นการกลับมาเติบโตครั้งแรกในรอบ 3 ปี ขณะที่ทางเทคนิคแข็งแกร่งกว่าตลาด ระยะสั้นผ่านแนวต้าน 2.32 บาทขึ้นมา มีเป้าหมายถัดไปที่ 2.46 บาท
หุ้นที่น่าสนใจทางเทคนิค
TSR “ซื้อ” ราคาหุ้นดีดตัวขึ้นทะลุกรอบสามเหลี่ยมด้านเท่า พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ  MACD เป็นบวกทำจุดสูงสุดใหม่ เป็นจังหวะซื้อเก็งกำไร มีแนวต้านแรกที่ 5.60 บาท ผ่านได้มีเป้าหมายถัดไปที่ 6.00 บาท
WIIK “ซื้อ” ราคาหุ้นแกว่งตัวขึ้นต่อหลังทะลุ Downtrend Line พร้อมปริมาณการซื้อขายกลับมาอีกครั้งหลังพักตัว สอดคล้องกับเครื่องมือ ADX เริ่มชี้ขึ้นสนับสนุนแนวโน้มเป็นจังหวะซื้อเก็งกำไร มีแนวต้านแรกที่ 5.60 บาท และถัดไปที่ 5.85 บาท
 
Most Active แนวรับ          แนวต้าน
PTTEP         98.25          100.00
                 97.50          101.00
PTT            404            410
                 400            414
BEAUTY      10.50          10.90
                 10.30          11.10
SAWAD       42.25          43.50
                 41.50          44.00
JAS            8.90           9.10
                 8.80           9.20
 
Futures แนวรับ          แนวต้าน
SET50     978            985
             974            990
Gold      20130          20280
             20000          20350